《游天章寺》
宋代·陈舜俞

峻岭崇巅千古在，好风佳月逐时新。簿书偶是山阴长，觞咏聊同曲水人。

林雀不惊筇竹杖，溪云欲傍接䍦巾。官粗合有登临分，更待岩花烂漫春。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。